PATVIRTINTA

Panevėžio rajono Smilgių gimnazijos

direktoriaus 2018 m. rugsėjo 3 d.

įsakymu Nr.

# SMILGIŲ GIMNAZIJOS DARBO APMOKĖJIMO SISTEMA

# I SKYRIUS

# BENDROSIOS NUOSTATOS

1. Panevėžio rajono Smilgių gimnazija (toliau – gimnazija) darbuotojų darbo apmokėjimo sistema (toliau – sistema) reglamentuoja visų gimnazijos darbuotojų darbo apmokėjimo tvarką, detalizuoja pareiginės algos pastoviosios dalies nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką.
2. Šios sistemos nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu (toliau – DAĮ), Gimnazijos darbo tvarkos taisyklėmis ir yra suderintos su kitais gimnazijos lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
3. Darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos), taikomų atitinkamos pareigybės darbo apmokėjimui, sudaro pareiginė alga (pastovioji dalis, kintamoji dalis) taip pat galimos priemokos, premijos:
   1. bazinis darbo užmokestis, kuris gali būti nustatomas kaip valandinis atlygis arba mėnesinė alga;
   2. papildoma darbo užmokesčio dalis, jei tokia nustatoma konkrečiam darbuotojui;
   3. galimi priedai už įgytą laipsnį;
   4. priemokos už papildomą darbą ar papildomų pareigų ar užduočių vykdymą;
   5. premijos už pasiektus tikslus, numatytus atitinkamiems darbuotojams ar pareigybėms;
   6. premijos, skiriamos paskatinti darbuotoją už gerai atliktą darbą ar veiklos rezultatus.
4. Gimnazija priskiriama II grupei – kai pareigybių sąraše nustatytas darbuotojų pareigybių skaičius yra nuo 51 iki 200 darbuotojų.
5. Mokyklos darbuotojų pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui (toliau – BD). Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos BD.

# II SKYRIUS

# DARBO APMOKĖJIMO ORGANIZAVIMAS

# I SKIRSNIS

# MINIMALUS DARBO UŽMOKESTIS. NEKVALIFIKUOTAS DARBAS

1. Konkretūs valandiniai tarifiniai atlygiai, mėnesinės algos, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios darbo apmokėjimo sistemos nuostatas.
2. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareiginiuose nuostatuose ir/arba darbo sutartyse.
3. Gimnazijoje taikoma Lietuvos Respublikos Vyriausybės patvirtinta minimalioji mėnesinė alga ir minimalus valandinis atlygis.
4. Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.
5. M**inimalus darbo užmokestis mokamas už nekvalifikuotą darbą.**Nekvalifikuotu darbu laikomas darbas, kuriam atlikti nekeliami jokie specialūs kvalifikacinių įgūdžių ar profesinių gebėjimų reikalavimai.
6. Pareigos gimnazijoje, priskirtinos prie nekvalifikuotų darbų, yra šios: valytojas, sargas, darbininkas, kiemsargis, pagalbinis virtuvės darbininkas, skalbėjas.

# II SKIRSNIS

# MOKĖJIMAS UŽ VIRŠVALANDINĮ DARBĄ IR DARBĄ POILSIO IR ŠVENČIŲ DIENOMIS

1. Už viršvalandinį darbą mokamas pusantro darbuotojo darbo užmokesčio dydžio užmokestis. Kai darbuotojas dirba daugiau nei vienu etatu, darbas virš etato nelaikomas viršvalandiniu darbu- darbuotojas dirba pagal konkrečiai jam sudarytą darbo grafiką išlaikant poilsio laiko reikalavimus.
2. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį mokamas dvigubas darbuotojo darbo užmokestis.
3. Už viršvalandinį darbą švenčių dieną mokamas dviejų su puse darbuotojo darbo užmokesčio dydžio užmokestis.
4. Už darbą švenčių dieną, darbą poilsio dieną, kuri nenustatyta pagal darbo grafiką, mokamas dvigubas darbuotojo darbo užmokestis arba darbuotojo prašymu darbo poilsio ar švenčių dienomis laikas ar viršvalandinio darbo laikas padauginti iš nustatyto atitinkamo dydžio, gali būti pridedami prie kasmetinių atostogų laiko ar suteikiamas moksleivių atostogų metu pagal darbuotojo prašymą.
5. Darbas švenčių ar poilsio dienomis turi būti suderinamas su gimnazijos direktoriumi raštiškai. Trūkstant lėšų arba nesant gimnazijai poreikio, direktorius neįsipareigoja suteikti leidimą dirbti švenčių ar poilsio dienomis.

# III SKIRSNIS

# DARBAS NE VISO DARBO LAIKO SĄLYGOMIS. DARBO LAIKO APSKAITA

1. Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.
2. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.
3. Darbo laiko apskaita tvarkoma gimnazijos direktoriaus įsakymu patvirtinta tvarka nustatytos formos darbo laiko apskaitos žiniaraščiuose.
4. Darbuotojai, atsakingi už darbo laiko apskaitos žiniaraščių pildymą, paskiriami gimnazijos direktoriaus įsakymu.
5. Užpildytus ir atsakingo asmens pasirašytus darbo laiko apskaitos žiniaraščius tvirtina gimnazijos direktorius.
6. Patvirtinti darbo laiko apskaitos žiniaraščiai pateikiami gimnazijos buhalterijai, vėliau saugomi archyve teisės aktų nustatyta tvarka.

# IV SKIRSNIS

# KASMETINIŲ ATOSTOGŲ APMOKĖJIMAS

1. **Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.**
2. Atostoginiai išmokami ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią dvidešimt darbo dienų (dirbama penkias darbo dienas per savaitę) trukmę, darbuotojui mokami atostogų metu darbo užmokesčio mokėjimo tvarka ir terminais.
3. Darbuotojui atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.
4. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.
5. Darbuotojams išmokėtos premijos, priedai nėra įprastinė darbo užmokesčio dalis, išmokėtos premijos nėra įtraukiamos apskaičiuojant vidutinį darbo užmokestį. Skaičiuojant kompensaciją už nepanaudotas atostogas, neįskaičiuojamos premijos, priedai, tai nėra įprastinė darbo užmokesčio dalis.

# V SKIRSNIS

# PRIEMOKŲ, PREMIJŲ, PAŠALPŲ MOKĖJIMO TVARKA IR SĄLYGOS

1. Gimnazijos darbuotojams ne daugiau kaip vieną kartą per metus gali būti skiriamos premijos:
   1. atlikus vienkartines ypač svarbias įstaigos veiklai užduotis;
   2. labai gerai įvertinus darbuotojo praėjusių kalendorinių metų veiklą;
   3. siekiant paskatinti darbuotoją už gerai atliktą darbą, veiklą, veiklos rezultatus.
2. Darbuotojui pasiekus jam nustatytus tikslus (netaikoma gimnazijos vadovams, mokytojams, pagalbos mokiniui specialistams iki bus priimti nauji poįstatyminiai teisės aktai) ir juos viršijus, gali būti mokamos ketvirčio, pusmečio ar metų premijos.
3. Priemokos už papildomą darbo krūvį skiriamos:
   1. priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio arba mokamos pagal Lietuvos Respublikos darbo kodekso 114 str.;
   2. priemokos už papildomą darbo krūvį, susijusį su gimnazijai priklausančio turto nuoma, jo priežiūrą, disponavimą, mokamos iš spec. lėšų iki 30 procentų pareiginės algos pastoviosios dalies dydžio.
4. Priemokos skiriamos gimnazijos direktoriaus įsakymu.
5. Pasikeitus aplinkybėms, dėl kurių buvo skirta priemoka, direktoriaus įsakymu priemokos dydis ir mokėjimo terminas gali būti pakeistas arba mokėjimas nutrauktas.
6. Premijos skiriamos gimnazijos direktoriaus įsakymu, neviršijant darbuotojui nustatytos pareiginės algos pastoviosios dalies dydžio ir neviršijant gimnazijos darbo užmokesčiui skirtų lėšų.
7. Premija neskiriama, jeigu darbuotojas per paskutinius šešis mėnesius padaro pareigų, nustatytų darbo teisės normose, darbo tvarkos taisyklėse, darbo sutartyje ar kituose lokaliniuose teisės aktuose, pažeidimą;
8. Gimnazijos darbuotojams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesės (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra gimnazijos darbuotojo rašytinis prašymas ir pateikti atitinkamą aplinkybę patvirtinantys dokumentai, gali būti skiriama materialinė pašalpa iš gimnazijai skirtų lėšų.
9. Mirus gimnazijos darbuotojui, jo šeimos nariams, iš gimnazijai skirtų lėšų gali būti išmokama materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.
10. Materialinę pašalpą gimnazijos darbuotojams, išskyrus gimnazijos direktorių, skiria gimnazijos direktorius suderinęs su darbuotojų atstovais iš gimnazijos skirtų lėšų jų neviršijant. Gimnazijos direktoriui materialinę pašalpą skiria savininko teises ir pareigas įgyvendinanti institucija iš jo vadovaujamos gimnazijos skirtų lėšų jų neviršijant.

# VI SKIRSNIS

# DARBO UŽMOKESČIO MOKĖJIMO TERMINAI, TVARKA

1. Darbo užmokestis darbuotojui mokamas ne rečiau kaip du kartus per mėnesį (10 ir 25 d.), o jeigu darbuotojas prašo, - kartą per mėnesį.
2. Už darbą per kalendorinį mėnesį atsiskaitoma ne vėliau negu per dešimt darbo dienų nuo jo pabaigos, jeigu darbo teisės normos ar darbo sutartis nenustato kitaip.
3. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.
4. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
5. Ne rečiau kaip kartą per mėnesį darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.
6. Darbuotojui raštiškai prašant, darbdavys išduoda darbuotojui pažymą apie darbą gimnazijoje. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

# VII SKIRSNIS

# IŠSKAITOS IŠ DARBO UŽMOKESČIO

1. Išskaitos gali būti daromos šiais atvejais:
   1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
   2. grąžinti sumoms, permokėtoms dėl skaičiavimo klaidų;
   3. atlyginti žalai, kurią darbuotojas dėl savo kaltės padarė darbdaviui;
   4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;
   5. išieškant nustatytas sumas pagal vykdomuosius dokumentus(vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).
2. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

# VIII SKIRSNIS

# LIGOS PAŠALPOS MOKĖJIMAS

1. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa turi sudaryti 80-100 procentų pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.
2. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

# III SKYRIUS

# GIMNAZIJOJE PATVIRTINTŲ PAREIGYBIŲ DARBO APMOKĖJIMO SĄLYGOS,

# PAREIGINĖS ALGOS PASTOVIOSIOS DALIES NUSTATYMO GIMNAZIJOS DARBUOTOJAMS KRITERIJAI

1. Gimnazijos mokytojų, pagalbos mokiniui specialistų kvalifikacinės kategorijos nustatomos Švietimo ir mokslo ministro nustatyta tvarka.
2. Gimnazijos direktorius, nustatydamas pastoviosios dalies koeficientą darbuotojams, atsižvelgia į gimnazijai skirtas lėšas.
3. Gimnazijos direktorius įsakymu tvirtina gimnazijos darbuotojų pareigybių sąrašą, pareigybių lygius ir pareigybių aprašus.
4. Gimnazijoje patvirtintos pareigybės, vadovaujantis Panevėžio rajono savivaldybės bendrojo ugdymo įstaigų didžiausiu leistinu pareigybių skaičiumi, jų darbo apmokėjimas:
   1. Gimnazijos direktorius:
      1. gimnazijos direktoriaus pareiginę algą (pastoviąją ir kintamąją dalis arba pastoviąją dalį), vadovaudamasis įstatymu ir Biudžetinių įstaigų, kurių savininkė yra Panevėžio rajono savivaldybė, vadovų darbo apmokėjimo sistemą, nustato savivaldybės meras potvarkiu. Įstaigos vadovo pareiginė alga įrašoma darbo sutartyje.
      2. pareiginės algos pastovioji dalis nustatoma pagal LR Valstybės ir savivaldybių įstaigų darbuotojų darbo apmokėjimo įstatymą ir Biudžetinių įstaigų, kurių savininkė yra Panevėžio rajono savivaldybė, vadovų darbo apmokėjimo sistemą, atsižvelgiant į pedagoginio darbo stažą, mokinių skaičių bei veiklos sudėtingumą;
   2. Gimnazijos direktoriaus pavaduotojas ugdymui, skyriaus vedėjas:
      1. Gimnazijos direktorius nustato fiksuotą mėnesinį darbo užmokesčio dydį;
      2. pareiginės algos pastovioji dalis nustatoma pagal LR Valstybės ir savivaldybių įstaigų darbuotojų darbo apmokėjimo įstatymą, atsižvelgiant į pedagoginio darbo stažą ir mokinių skaičių. Nustatant koeficientą atsižvelgiama į gimnazijos turimas lėšas (7 priedas);
   3. mokytojui, dirbančiam pagal bendrojo ugdymo ir neformaliojo švietimo programas, krūvio sandara ir apmokėjimas sudaromas etatinio apmokėjimo principu. Etatą sudaro šios dalys: I – kontaktinės valandos (pagal ugdymo planą ir mokymo programas numatytos valandas), II – valandos funkcijoms, susijusioms su kontaktinėmis valandomis vykdyti (ugdomajai veiklai planuoti, pasiruošti pamokoms, mokinių mokymosi pasiekimams vertinti, mokiniams, jų tėvams informuoti apie mokinių ugdymo ir ugdymosi poreikius, pažangą, profesiškai tobulėti), III – valandos funkcijoms, susijusioms su veikla mokyklos bendruomenei (vadovauti klasei ar grupei ir veikloms, kurios padeda siekti įstaigos tikslų ir efektyvaus funkcionavimo).
      1. pilną etatą sudaro 36 savaitinės valandos, 1512 metinės valandos, etatas gali būti dalomas ir sudaromas pagal gimnazijos mokinių skaičių ir turimą finansavimą. Sudarytas ir patvirtintas etatas ar jo dalis yra nedaloma ir mokytojas atlieka visas jame numatytas funkcijas, mokytojas turi teisę atsisakyti viso etato ar jo dalies, bet ne atskirų etate numatytų funkcijų vykdymo. Etatas ar jo dalis gali keistis jei mokslo metų eigoje nelieka klasės tuo atveju keičiasi etato I dalis (kontaktinės valandos) ir II dalis (valandos funkcijoms, susijusioms su kontaktinėmis valandomis vykdyti), III dalis (valandos funkcijoms, susijusioms su veikla mokyklos bendruomenei) tuo atveju nesikeičia.
      2. III dalį (valandos funkcijoms, susijusioms su veikla mokyklos bendruomenei) gimnazijos vadovas, suderinęs su darbuotojų atstovais, paskirsto pagal turimus finansinius išteklius, numato darbuotojus, taip pat numato atliekamų darbų kontrolę ir fiksavimą. Rekomenduojama, kad šiai etato daliai skiriamų valandų tektų visiems pedagoginiams darbuotojams.
      3. I dalis (kontaktinės valandos) įgyvendinamos pagal patvirtintą grafiką (tvarkaraštį), jo mokytojas laikosi, savavališkai nekeičia. II dalis (valandos funkcijoms, susijusioms su kontaktinėmis valandomis vykdyti, profesinis tobulėjimas - jį rekomenduojama vykdyti ne savo vedamų pamokų metu.) 50% laiko gali būti įgyvendinama nuotoliniu būdu ( pateikus prašymą gimnazijos direktoriui). Nuotolinis darbas pradedamas ne anksčiau kaip 7 val. ir baigiamas ne vėliau kaip 22 val., darbo dienos trukmė negali būti ilgesnė kaip 12 val. Mėnesio pabaigoje darbuotojas pateikia nuotolinio darbo laiko apskaitos žiniaraštį direktoriaus nurodytam atsakingam asmeniui. III dalis (valandos funkcijoms, susijusioms su veikla mokyklos bendruomenei) įgyvendinama atskiru grafiku, kuris yra patvirtinamas gimnazijos vadovo, priklausomai nuo atliekamų darbų pobūdžio. Dalis darbo susijusio su el. dienyno administravimu, įstaigos svetainės priežiūra ir kt. gali būti įgyvendinama nuotoliniu būdu (pateikus prašymą gimnazijos direktoriui). Nuotolinis darbas pradedamas ne anksčiau kaip 7 val. ir baigiamas ne vėliau kaip 22 val., darbo dienos trukmė negali būti ilgesnė kaip 12 val. Mėnesio pabaigoje darbuotojas pateikia nuotolinio darbo laiko apskaitos žiniaraštį direktoriaus nurodytam atsakingam asmeniui.
      4. II dalies (valandos funkcijoms, susijusioms su kontaktinėmis valandomis vykdyti) valandos skiriamos tokiu procentiniu dydžiu nuo kontaktinių valandų ir perskaičiuojamos pasikeitus mokinių skaičiui klasėje, darbo stažui nuo kito mėnesio 1 dienos:

|  |  |  |  |  |  |
| --- | --- | --- | --- | --- | --- |
| **60 %** | **50%** | | **40%** | **35%** | **30%** |
| Etika, psichologija (stažas iki 2metų) | Lietuvių kalba (vaikų virš 20) | Pradinis ugdymas (vaikų virš 20) | | Pradinis ugdymas (vaikų 12-20) | Kūno kultūra. |
|  | Matematika (vaikų virš 20) | Lietuvių kalba (vaikų 12-20) | | Psichologija | Muzika |
|  |  | Matematika ( vaikų 12-20) | | Informacinės technologijos, technologijos | Tikyba, etika. |
|  |  | Anglų kalba (vaikų virš 20)  Rusų kalba (vaikų virš 20) | | Anglų kalba (vaikų iki 20)  Rusų kalba (vaikų iki 20) | Dailė, žmogaus sauga |
|  |  | Chemija, biologija, gamta  geografija, istorija, pilietiškumo ugdymas, ekonomika, fizika (vaikų virš 20) | | Fizika, chemija, biologija, geografija, istorija, pilietiškumo ugdymas, ekonomika (kai vaikų iki 20) | Neformalusis ugdymas |

Mokytojo darbo **savaitės laiko struktūra**:

|  |  |  |  |  |
| --- | --- | --- | --- | --- |
| Pareigybės aprašymas | Tiesioginis darbas su mokiniais (kontaktinės valandos) | Kita ugdomoji veikla (nekontaktinės valandos) | | Iš viso |
| Funkcijoms, susijusioms su kontaktinėmis valandomis, vykdyti | Funkcijoms, susijusioms su veikla mokyklos bendruomenei, vykdyti |
| Pradedančiojo mokytojo | 504–756 | nuo 60 iki 100% kontaktinių valandų skaičiaus | iki 40%  etato valandų skaičiaus | 1512 |
| Mokytojo | 504–1008 | nuo 30 iki 50% kontaktinių valandų skaičiaus | iki 50%  etato valandų skaičiaus |
| Vyresniojo mokytojo |
| Mokytojo metodininko |
| Mokytojo eksperto |

* + 1. bendrojo ugdymo ir neformaliojo švietimo programų mokytojų pareiginės algos pastovios dalies koeficientas nustatomas pagal DAĮ. Atsižvelgiama į turimą mokytojo kvalifikaciją ir turimą pedagoginio darbo stažą. Nustatant koeficientą atsižvelgiama į gimnazijos turimas lėšas (8 priedas). Atsižvelgiant į veiklos sudėtingumą numatomas pareiginės algos pastoviosios dalies koeficiento priedas. Pareiginės algos pastoviosios dalies koeficiento priedas už veiklos sudėtingumą, nustatomas direktoriaus įsakymu.
    2. III daliai (valandos funkcijoms, susijusioms su veikla mokyklos bendruomenei) prioritetinėmis laikomos šios veiklos (neskaitant klasės vadovo darbo):
       - dalyvavimas darbo grupėse, komisijose, savivaldoje
       - vadovavimas metodinei veiklai
       - darbas vaiko gerovės komisijoje
       - prevencinių programų įgyvendinimas
       - renginių organizavimas, vadovavimas mokinių tarybai
       - kuruoti profesiniam ir karjeros orientavimui
       - gimnazijos veiklos kokybės įsivertinimas, stebėsena ir vykdymas
       - el. dienyno priežiūra, svetainės administravimas
       - muziejaus, laboratorijos priežiūra ir kt.
  1. klasės vadovui už vadovavimą grupei (nepriklausomai nuo kontaktinių valandų skaičiaus) skiriama nuo 100 iki 160 valandų per mokslo metus. Konkretų tarifikuojamų valandų skaičių, suderinęs su klasės vadovu nustato gimnazijos direktorius. Kiekvienam klasės vadovui papildomai skiriamos valandos prevencinių programų įgyvendinimui, priklausomai nuo vedamos programos temų skaičiaus.
  2. Gimnazijos socialiniam pedagogui pareiginės algos pastoviosios dalies koeficientas nustatomas atsižvelgiant į darbo stažą ir kvalifikacinę kategoriją. Nustatant koeficientą atsižvelgiama į gimnazijos turimas lėšas (6 priedas).
  3. Gimnazijos specialiajam pedagogui, logopedui pareiginės algos pastoviosios dalies koeficientas nustatomas atsižvelgiant į darbo stažą ir kvalifikacinę kategoriją. Nustatant koeficientą atsižvelgiama į gimnazijos turimas lėšas (5 priedas).
  4. Gimnazijos mokytojų dirbančių pagal priešmokyklinio ugdymo programą pareiginės algos pastoviosios dalies koeficientas nustatomas atsižvelgiant į darbo stažą ir kvalifikacinę kategoriją. Nustatant koeficientą atsižvelgiama į gimnazijos turimas lėšas (3 priedas).
  5. Gimnazijos mokytojų dirbančių pagal ikimokyklinio ugdymo programą pareiginės algos pastoviosios dalies koeficientas nustatomas atsižvelgiant į darbo stažą ir kvalifikacinę kategoriją. Nustatant koeficientą atsižvelgiama į gimnazijos turimas lėšas (4 priedas).
  6. Gimnazijos specialistų (A2 ir B lygio) ir kvalifikuotų darbuotojų (C lygis) pareiginės algos pastoviosios dalies koeficientas priklauso nuo pareigybės lygio ir profesinio darbo patirties, koeficientas nustatomas pagal DAĮ (1 ir 2 priedas). Fiksuotas mėnesinis darbo užmokesčio dydis, atsižvelgiant į gimnazijai skirtas lėšas, mokamas:
     1. bibliotekininkui - A2;
     2. sekretoriui - C;
     3. vyr. buhalteriui - A2;
     4. vyresn. buhalteriui - B
     5. kompiuterininkui - C;
     6. direktoriaus pavaduotojui ūkio reikalams - A2;
     7. vyr. virėjui - C;
     8. vairuotojui - C;
     9. santechnikui - C;
     10. pastatų priežiūros specialistui - C;
     11. ūkvedžiui - C;
     12. virėjui - C;
     13. vaikų maitinimo organizatoriui - C;
     14. auklėtojo padėjėjui - C;
     15. neformalaus švietimo organizatoriui - A2;
     16. pailgintos grupės auklėtojui - A2;
     17. meninio ugdymo vadovui - A2.
  7. pareiginės algos pastovioji dalis minimalios mėnesinės algos dydžio nustatoma darbininkams (D lygis):
     1. pagalbiniam virtuvės darbininkui;
     2. valytojui;
     3. sargui;
     4. skalbėjui;
     5. darbininkui;
     6. kiemsargiui.

1. Konkrečių darbuotojų, priskirtų atitinkamoms pareigybėms, pareigos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai darbo užmokesčio sistemai.
2. Darbuotojui įgijus aukštesnę kvalifikaciją, gimnazijos direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo tarifas. Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos gimnazijos darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimo sistema.
3. Gimnazijos mokytojams, pagalbos mokytojui specialistams pareiginės algos kintamoji dalis, vadovaujantis DAĮ, nenustatoma.
4. Gimnazijos direktoriaus pavaduotojui ugdymui, specialistams (A2 ir B lygio), gimnazijos kvalifikuotiems darbuotojams (C lygis) pareiginės algos kintamoji dalis nustatoma iki kiekvienų metų sausio 31 d., atlikus kasmetinį darbuotojų vertinimą, atsižvelgiant į gimnazijos turimas lėšas:
   1. darbuotojų praėjusių kalendorinių metų veikla vertinama vadovaujantis patvirtintu gimnazijos darbuotojų metinio veiklos vertinimo tvarkos aprašu;
   2. metines veiklos užduotis, siektinus rezultatus ir jų vertinimo rodiklius gimnazijos darbuotojams nustato ir kasmetinę veiklą vertina tiesioginis jų vadovas.

# IV SKYRIUS

# NUOTOLINIU BŪDU DIRBANČIO DARBUOTOJO

# DARBO TVARKA

1. Dėl nuotolinio darbo sulygstama sutartyje, kai darbuotojas priimamas į darbą, taip pat vėliau – pakeičiant jau sudarytą darbo sutartį. Sutartyje aptariami sugrįžimo dirbti visą darbo laiką gimnazijoje atvejai. Darbo sutartyje susitariama, kokia dalis darbo funkcijų bus atliekama ar ne gimnazijoje pagal nuotolinio darbo sutarties sąlygas.
2. Nuotolinio darbo sutartyje nurodoma darbo vieta (adresas), kurioje darbuotojas atliks darbo funkcijas. Jeigu darbuotojas darbo funkcijas ruošiasi atlikti keliose skirtingose darbo vietose, tokios darbo vietos turi būti nurodytos darbo sutartyje.
3. Darbuotojo prašymas dirbti nuotoliniu būdu tenkinamas besąlygiškai, kai jį teikia:
   1. nėščia, neseniai pagimdžiusi ar maitinanti krūtimi darbuotoja;
   2. darbuotojas, auginantis vaiką iki 3 metų, vienas auginantis vaiką iki 14 metų arba neįgalų vaiką iki 18 metų.
4. Tačiau šių darbuotojų prašymai negali būti tenkinami pamokų metu. Taip pat prašymas gali būti netenkinamas, jei prašoma nuotoliniu būdu dirbti laiką susijusį su mokinių ugdomąja, neformalaus ugdymo veikla, konsultacijomis, renginių organizavimu ar vykdymu, ar daugiau nei 50 % valandų funkcijoms, susijusioms su pasiruošimu kontaktinės valandoms vykdyti, o nepedagoginiams darbuotojams daugiau nei vieną penktadalį savo darbo laiko normos.
5. Skiriant dirbti nuotoliniu būdu, darbo sutartyje nurodomi darbo vietos, darbų saugos reikalavimai, kokios suteikiamos naudoti darbo priemonės, terminas. (Už darbų saugą nuotolinio darbo metu atsakingas pats darbuotojas).
6. Darbuotojas turi atsiskaityti už atliktą darbą paskutinę mėnesio darbo dieną, pateikdamas atsakingam asmeniui darbo laiko apskaitos žiniaraštį, o tiesioginiam vadovui pareikalavus, laisvos formos ataskaitą kokie pasiruošimo kontaktinėms valandoms ar bendruomenės naudai darbai atlikti.
7. Kai nuotoliniu būdu dirbantis darbuotojas dirba pagal nustatytą darbo grafiką, jis negali atlikti jokių pašalinių darbų, nesusijusių su pareiginių funkcijų atlikimu. Jeigu savo darbo laiką darbuotojas skirsto savo nuožiūra, nepažeisdamas maksimaliųjų darbo ir minimaliųjų poilsio laiko reikalavimų, jis turi pateikti planuojamą darbo grafiką ir darbo laiko apskaitos ataskaitą:
8. Darbuotojas privalo užtikrinti, kad jo pasirinkta nuotolinio darbo vieta atitiktų darbuotojų darbo saugą ir sveikatos apsaugą reglamentuojančių teisės aktų reikalavimus. Darbuotojas privalo rūpintis savo paties ir kitų asmenų, kurie galėtų nukentėti dėl netinkamo darbuotojo elgesio ar klaidų, sauga ir sveikata, taip pat tinkamu įrangos ir darbo priemonių naudojimu ir apsauga.
9. Darbuotojas įsipareigoja laikytis nuotolinio darbo saugos reikalavimų darbo funkcijų atlikimo metu, taip pat patvirtina, kad jeigu trauma bus patirta laiku, kuris nepriskiriamas darbo laikui, arba su darbo funkcijų atlikimu nenusijusiomis aplinkybėmis, įvykis nebus laikomas nelaimingu atsitikimu darbe.
10. Nuotolinio darbo metu darbuotojas turi būti pasiekiamas jo nurodytu telefonu, o praleidęs skambučius perskambinti ne vėliau kaip per vieną valandą.

# V SKYRIUS

# MOKYMOSI ATOSTOGOS

1. Darbuotojams, kurie mokosi pagal formaliojo švietimo programas, pageidautinas darbovietei ar reikalingas darbuotojo kvalifikacijai kelti, pagal šias programas vykdančių švietimo tiekėjų pažymas suteikiamos mokymosi atostogos dalyvauti mokymosi sesijose paliekant 90 % vidutinio darbo užmokesčio.
2. Darbuotojams, kurie dalyvauja neformaliojo suaugusiųjų švietimo programose, suteikiamos iki penkių darbo dienų per metus mokymosi atostogos dalyvauti neformaliojo suaugusiųjų švietimo programose. Tokios atostogos suteikiamos informavus gimnazijos direktorių ne vėliau kaip prieš dvidešimt darbo dienų.
3. Darbuotojams, kurių darbo santykiai su gimnazija tęsiasi ilgiau negu penkerius metus, už mokymosi atostogas, nurodytas 67 punkte, jeigu dalyvavimas neformaliojo suaugusiųjų švietimo programoje yra susijęs su darbuotojo kvalifikacijos kėlimu, trunkančias iki dešimt darbo dienų per vienus darbo metus, paliekama ne mažiau kaip pusė darbuotojo vidutinio darbo užmokesčio.

# VI SKYRIUS

# BAIGIAMOSIOS NUOSTATOS

1. Gimnazijos darbuotojų darbo užmokesčio sistema tikslinama kiekvienais mokslo metais ir /ar pasikeitus teisės aktams, atitinkamai sistema peržiūrima ne rečiau kaip vieną kartą metuose arba pasikeitus teisės aktams.
2. Sistema patvirtinta konsultuojantis su gimnazijos darbo taryba ar profesinės sąjungos atstovais, laikantis lyčių lygybės ir nediskriminavimo kitais pagrindais principų.
3. Darbuotojai ir kiti atsakingi asmenys su šia sistema yra supažindinami pasirašytinai ir privalo laikytis joje nustatytų įpareigojimų bei atlikdami savo darbo funkcijas vadovautis Sistemoje nustatytais principais.
4. Gimnazija turi teisę iš dalies arba visiškai pakeisti šią sistemą. Su pakeitimais darbuotojai ir kiti atsakingi asmenys supažindinami pasirašytinai.

Smilgių gimnazijos darbuotojų apmokėjimo sistemos

1 priedas

**SMILGIŲ GIMNAZIJOS A IR B LYGIO SPECIALISTŲ PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniais dydžiais) | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| A lygis | 3,17–7,6 | 3,22–8,5 | 3,31–9,5 | 3,41–10,5 |
| B lygis | 3,15–7,3 | 3,19–7,4 | 3,26–7,6 | 3,32–8,0 |

Smilgių gimnazijos

darbuotojų apmokėjimo

sistemos

2 priedas

**SMILGIŲ GIMNAZIJOS KVALIFIKUOTŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniais dydžiais) | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| C lygis | 3,12–5,3 | 3,14–5,4 | 3,16–5,6 | 3,18–7,0 |

Smilgių gimnazijos

darbuotojų apmokėjimo

sistemos

3 priedas

**SMLGIŲ GIMNAZIJOS MOKYTOJŲ, DIRBANČIŲ PAGAL PRIEŠMOKYKLINIO UGDYMO PROGRAMĄ, PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

| Kvalifikacinė kategorija | Pastoviosios dalies koeficientai (pareiginės algos baziniais dydžiais) | | | |
| --- | --- | --- | --- | --- |
| pedagoginio darbo stažas (metais) | | | |
| iki 3 | nuo daugiau kaip 3 iki 10 | nuo daugiau kaip 10 iki 15 | daugiau kaip 15 |
| Nesuteiktos kvalifikacinės kategorijos | | | | |
| Mokytojas | 4,26–5,06 | 4,54–5,38 | 4,59–5,46 | 4,69–5,59 |
|  | Pedagoginio darbo stažas (metais) | | | |
|  | iki 10 | | nuo daugiau kaip 10 iki 15 | daugiau kaip 15 |
| Suteiktos kvalifikacinės kategorijos | | | | |
| Mokytojas | 4,56–5,41 | | 4,64–5,52 | 4,73–5,62 |
| Vyresnysis mokytojas | 4,98–5,93 | | 5,05–6,01 | 5,25–6,24 |
| Mokytojas metodininkas | 5,43–6,47 | | 5,59–6,65 | 5,73–6,79 |
| Mokytojas ekspertas | 6,19–7,36 | | 6,26–7,43 | 6,43–7,63 |

1. Pareiginės algos pastoviosios dalies koeficientai dėl veiklos sudėtingumo mokytojams, dirbantiems pagal priešmokyklinio ugdymo programą didinami 5–10 procentų:
   1. kurių grupėje ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1–3 mokiniai, turintys didelių ar labai didelių specialiųjų ugdymosi poreikių;
   2. ugdantiems 1 ir daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje.
2. Didinami 5–20 procentų:
   1. dirbantiems ikimokyklinio ugdymo mokyklose ar priešmokyklinio ugdymo grupėse, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;
   2. mokantiems mokinius, kuriems dėl ligos ar patologinės būklės skirtas mokymas namuose;
   3. kurių grupėje ugdomi 5 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
3. Jei mokytojo, dirbančio pagal priešmokyklinio ugdymo programą, veikla atitinka du ir daugiau numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.
4. Mokytojų, dirbančių pagal priešmokyklinio ugdymo programą etatą sudaro 36 valandos per savaitę, iš jų 33 valandos per savaitę skiriamos tiesioginiam darbui su mokiniais, 3 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).

Smilgių gimnazijos

darbuotojų apmokėjimo

sistemos

4 priedas

**SMILGIŲ GIMNAZIJOS MOKYTOJŲ, DIRBANČIŲ PAGAL IKIMOKYKLINIO UGDYMO PROGRAMĄ, IR MENINIO UGDYMO MOKYTOJŲ (PEDAGOGŲ), DIRBANČIŲ PAGAL IKIMOKYKLINIO IR (ARBA) PRIEŠMOKYKLINIO UGDYMO PROGRAMAS, PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

|  |  |  |  |  |  |
| --- | --- | --- | --- | --- | --- |
| Kvalifikacinė  kategorija | Pastoviosios dalies koeficientai (pareiginės algos baziniais dydžiais) | | | | |
| Pedagoginio darbo stažas (metais) | | | | |
| Iki 3 | Nuo daugiau kaip 3 iki 10 | Nuo daugiau kaip 10 iki15 | | Daugiau kaip 15 |
| Nesuteiktos kvalifikacinės kategorijos | | | | | |
| Mokytojas | 4,06–4,22 | 4,32–4,48 | 4,37–4,55 | | 4,47–4,66 |
|  | Pedagoginio darbo stažas (metais) | | | | |
|  | Iki 10 | | | Nuo daugiau kaip 10 iki15 | Daugiau kaip 15 |
| Suteiktos kvalifikacinės kategorijos | | | | | |
| Mokytojas | 4,34–4,51 | | 4,42–4,6 | | 4,5–4,68 |
| Vyresnysis mokytojas | 4,74–4,94 | | 4,81–5,01 | | 5,0–5,2 |
| Mokytojas metodininkas | 5,17–5,39 | | 5,32–5,54 | | 5,46–5,66 |
| Mokytojas ekspertas | 5,9–6,13 | | 5,96–6,19 | | 6,12–6,36 |

1. Pareiginės algos pastoviosios dalies koeficientai dėl veiklos sudėtingumo: didinami 5–10 procentų mokytojams, dirbantiems pagal ikimokyklinio ugdymo programą, ir meninio ugdymo mokytojams (pedagogams), dirbantiems pagal ikimokyklinio ir (arba) priešmokyklinio ugdymo programas:
   1. kurių grupėje ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1–3 mokiniai, turintys didelių ar labai didelių specialiųjų ugdymosi poreikių;
   2. kurių grupėje ugdomi 1 ir daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje;
2. Jei mokytojo, dirbančio pagal ikimokyklinio ugdymo programą, ir meninio ugdymo mokytojų (pedagogų), dirbančių pagal ikimokyklinio ir (arba) priešmokyklinio ugdymo programas, veikla atitinka du numatytus kriterijus, jo pareiginės algos pastoviosios dalies koeficientas didinamas ne daugiau kaip 25 procentais.
3. Mokytojų, dirbančių pagal ikimokyklinio ugdymo programą etatą sudaro 36 valandos per savaitę, iš jų 33 valandos per savaitę skiriamos tiesioginiam darbui su mokiniais, 3 valandos – netiesioginiam darbui su vaikais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).
4. Meninio ugdymo mokytojų (pedagogų), dirbančių pagal ikimokyklinio ir (arba) priešmokyklinio ugdymo programas, etatą sudaro 26 valandas per savaitę, iš jų 24 valandos per savaitę skiriamos tiesioginiam darbui su mokiniais, 2 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).

Smilgių gimnazijos

darbuotojų apmokėjimo

sistemos

5 priedas

**SMILGIŲ GIMNAZIJOS SPECIALIŲJŲ PEDAGOGŲ, LOGOPEDŲ PAREIGINIŲ ALGŲ PASTOVIOSIOS DALIES KOEFICIENTAI**

| Pareigybė | Pastoviosios dalies koeficientai  (pareiginės algos baziniais dydžiais) | | | |
| --- | --- | --- | --- | --- |
| pedagoginio darbo stažas (metais) | | | |
| iki 3 | nuo daugiau kaip 3 iki 10 | nuo daugiau kaip 10 iki 15 | daugiau kaip 15 |
| Nesuteiktos kvalifikacinės kategorijos | | | | |
| Specialusis pedagogas, logopedas | 3,76–4,2 | 3,99–4,46 | 4,02–4,5 | 4,13–4,62 |
|  | Pedagoginio darbo stažas (metais) | | | |
| iki 10 | | nuo daugiau kaip 10 iki 15 | daugiau kaip 15 |
| Suteiktos kvalifikacinės kategorijos | | | | |
| Specialusis pedagogas, logopedas | 4,0–4,47 | | 4,12–4,59 | 4,17–4,65 |
| Vyresnysis specialusis pedagogas, vyresnysis logopedas | 4,61–5,16 | | 4,68–5,23 | 4,86–5,45 |
| Specialusis pedagogas metodininkas, logopedas metodininkas | 5,01–5,6 | | 5,18–5,77 | 5,3–5,92 |
| Specialusis pedagogas ekspertas, logopedas ekspertas, | 5,73–6,38 | | 5,79–6,46 | 5,94–6,64 |

1. Pareiginės algos pastoviosios dalies koeficientai dėl veiklos sudėtingumo specialiesiems pedagogams didinami: 
   1. teikiantiems specialiąją pedagoginę pagalbą mokiniams, kuriems dėl ligos ar patologinės būklės skirtas mokymas namuose;
   2. pareiginės algos pastoviosios dalies koeficientas gali būti didinamas iki 20 procentų, kai gimnazijoje mokosi daugiau negu 10 specialiųjų poreikių mokinių.
2. Jeigu specialiojo pedagogo veikla atitinka du ir daugiau nustatytų kriterijų, jų pareiginės algos pastoviosios dalies koeficientas didinamas ne daugiau kaip 25 procentais. Pareiginės algos pastoviosios dalies koeficientų didinimo dėl veiklos sudėtingumo kriterijai, atsižvelgiant į veiklos sudėtingumo apimtį, detalizuojami gimnazijos darbo apmokėjimo sistemoje.
3. Specialiųjų pedagogų, dirbančių gimnazijoje su mokyklinio amžiaus vaikais, darbo laikas per savaitę yra 23 valandos, iš jų 18 valandų skiriama tiesioginiam darbui su mokiniais (mokinių specialiesiems ugdymosi poreikiams tirti ir įvertinti, specialiosioms pratyboms vesti), 5 valandos – netiesioginiam darbui su mokiniais (darbams planuoti, pasirengti specialiosioms pratyboms, pagalbai mokytojams rengiant ugdymo programas, mokytojams, tėvams (globėjams, rūpintojams) konsultuoti specialiųjų ugdymosi poreikių turinčių mokinių ugdymo klausimais, dokumentams, susijusiems su ugdymu, rengti ir kt.).

Smilgių gimnazijos

darbuotojų apmokėjimo

sistemos

6 priedas

**SMILGIŲ GIMNAZIJOS SOCIALINIO PEDAGOGO PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |
| --- | --- | --- | --- | --- |
| Pareigybė | Pastoviosios dalies koeficientai  (pareiginės algos baziniais dydžiais) | | | |
| pedagoginio darbo stažas (metais) | | | |
| iki 3 | nuo daugiau kaip 3 iki 10 | nuo daugiau kaip 10 iki 15 | daugiau kaip 15 |
| Nesuteiktos kvalifikacinės kategorijos | | | | |
| Psichologo asistentas | 4,09–4,18 | 4,13–4,21 | 4,16–4,25 | 4,21–4,3 |
| Socialinis pedagogas | 4,3–4,38 | 4,58–4,67 | 4,77–4,87 | 4,82–4,95 |
|  | Pedagoginio darbo stažas (metais) | | | |
|  | iki 10 | | nuo daugiau kaip 10 iki 15 | daugiau kaip 15 |
| Suteiktos kvalifikacinės kategorijos | | | | |
| Socialinis pedagogas | 4,82–4,87 | | 4,9–4,96 | 5,07–5,13 |
| Vyresnysis socialinis | 5,4 –5,55 | | 5,45–5,61 | 5,64–5,83 |
| Socialinis pedagogas metodininkas, | 5,95–6,14 | | 6,1–6,29 | 6,26–6,48 |
| Socialinis pedagogas ekspertas | 6,71–6,93 | | 6,91–7,13 | 7,07–7,28 |

Socialinių pedagogų, dirbančių mokyklose, etatą sudaro 36 valandos per savaitę

Smilgių gimnazijos

darbuotojų apmokėjimo

sistemos

7 priedas

**SMILGIŲ GIMNZIJOS DIREKTORIAUS PAVADUOTOJŲ UGDYMUI PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |
| --- | --- | --- | --- |
| Mokinių skaičius | Pastoviosios dalies koeficientai (pareiginės algos baziniais dydžiais) | | |
| pedagoginio darbo stažas (metais) | | |
| iki 10 | nuo daugiau kaip 10 iki 15 | daugiau kaip 15 |
| iki 500 | 5,76–10,44 | 5,97–10,46 | 6,15–10,48 |
| 501 ir daugiau | 7,16–10,5 | 7,45–10,65 | 7,66–10,8 |

Pareiginės algos pastoviosios dalies koeficientai didinami 5–10 procentų gimnazijos vadovo pavaduotojams ugdymui, jeigu gimnazijoje ugdoma (mokoma) 10 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje.

**MOKYKLŲ UGDYMĄ ORGANIZUOJANČIŲ SKYRIŲ VEDĖJŲ PAREIGINĖS ALGOS PASTOVIOSIOS DALIES KOEFICIENTAI**

|  |  |
| --- | --- |
| Pedagoginio darbo stažas (metais) | Pastoviosios dalies koeficientai (pareiginės algos baziniais dydžiais) |
| Iki 10 | 4,85-8,68 |
| 10–15 | 5,09-8,72 |
| Daugiau kaip 15 | 5,35-8,89 |

1. Pareiginės algos pastoviosios dalies koeficientai dėl veiklos sudėtingumo:
   1. didinami 5–10 procentų:
      1. ikimokyklinio ugdymo skyrių vedėjams, atsakingiems už specialiųjų ugdymosi poreikių mokinių ugdymo organizavimą, arba jei skyriuje ugdoma (mokoma) 5 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
      2. ugdymą organizuojančių skyrių vedėjams, jei skyriuje ugdoma (mokoma) 5 ar daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje;
   2. Jei ugdymą organizuojančių skyrių vedėjo veikla atitinka du ir daugiau šio priedo kriterijų, jo pareiginės algos pastoviosios dalies koeficientas didinamas ne daugiau kaip 25 procentais.

Smilgių gimnazijos

darbuotojų apmokėjimo

sistemos

8 priedas

**SMILGIŲ GIMNAZIJOS MOKYTOJŲ, DIRBANČIŲ PAGAL BENDROJO UGDYMO IR NEFORMALIOJO ŠVIETIMO PROGRAMAS PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kvalifikacinė  kategorija | Pastoviosios dalies koeficientai (pareiginės algos baziniais dydžiais) | | | | | | | |
| pedagoginio darbo stažas (metais) | | | | | | | |
| iki 2 | | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | | |
| Mokytojas | | 6,36−  6,42 | 6,42−  6,44 | 6,44−  6,5 | 6,52−  6,62 | 6,62−  6,82 | 6,82−  6,85 | 6,85−  6,89 |
| Suteiktos kvalifikacinės kategorijos | | | | | | | | |
| Mokytojas | | 6,89−  6,9 | 6,9−  6, 91 | 6,91−  6,92 | 6,92−  6,95 | 6,95−  6,97 | 6,97−  7,0 | 7,0−  7,05 |
| Vyresnysis mokytojas | |  | 7,05−  7,06 | 7,06−  7,08 | 7,08−  7,12 | 7,26−  7,4 | 7,4−  7,44 | 7,44−  7,47 |
| Mokytojas metodininkas | |  |  | 7,47−  7,54 | 7,54−  7,68 | 7,78−  7,92 | 7,92−  7,96 | 7,96−  8,0 |
| Mokytojas ekspertas | |  |  | 8,4−  8,58 | 8,58−  8,72 | 8,80−  8,94 | 8,94−  8,98 | 8,98−  9,02 |

1. Pareiginės algos pastoviosios dalies koeficientai dėl veiklos sudėtingumo mokytojams:
   1. didinami 3–15 procentų pagal turimas lėšas:
      1. dirbantiems bendrojo ugdymo mokyklose, kurių klasėje (grupėje) ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
      2. mokantiems mokinį, kuriam dėl ligos ar patologinės būklės skirtas mokymas namuose;
      3. mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programas;
   2. gali būti didinami iki 20 procentų, neviršijant darbo užmokesčiui skirtų lėšų.
   3. Jeigu mokytojo, dirbančio pagal bendrojo ugdymo programas, veikla atitinka du ir daugiau nustatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.

|  |  |  |  |  |
| --- | --- | --- | --- | --- |
| Pareigybė | Kontaktinės valandos | Nekontaktinės valandos | | Iš viso |
| valandos funkcijoms, susijusioms su kontaktinėmis valandomis, vykdyti | valandos funkcijoms, susijusioms su veikla gimnazijos bendruomenei, vykdyti |
| Mokytojas (pedagoginis darbo stažas iki 2 metų) | 504–756 | nuo 60 iki 100 proc. kontaktinių valandų skaičiaus | iki 40 proc.  visų valandų  skaičiaus | 1512 |
| Mokytojas  Vyresnysis mokytojas  Mokytojas metodininkas  Mokytojas ekspertas  (pedagoginis darbo stažas nuo daugiau kaip 2 metų) | 504–1008 | nuo 30 iki 50 proc. kontaktinių valandų skaičiaus | iki 50 proc.  visų valandų  skaičiaus |

1. Mokytojui, dirbančiam pagal bendrojo ugdymo programas pilnu etatu, per savaitę skiriama ne daugiau kaip 24 kontaktinės valandos privalomiems dalykams pagal bendruosius ugdymo planus, kuriuos tvirtina Lietuvos Respublikos švietimo ir mokslo ministras, mokyti.
2. Mokytojo, dirbančio pagal bendrojo ugdymo programas, darbo krūvio sandarą nustato gimnazijos vadovas pagal nustatytą kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla gimnazijos bendruomenei, vykdyti proporciją per mokslo metus, kvalifikacinę kategoriją, ugdymo (mokymo) programą, dalyką (dalykų grupę, mokymo modulį) ir kitus gimnazijos darbo apmokėjimo sistemoje nustatytus kriterijus, atsižvelgdamas į Lietuvos Respublikos švietimo ir mokslo ministro patvirtintas rekomendacijas dėl mokytojų, dirbančių pagal bendrojo ugdymo programas, darbo krūvio sandaros.

Smilgių gimnazijos darbuotojų

apmokėjimo sistemos

9 priedas

**SMILGIŲ GIMNAZIJOS IKIMOKYKLINIO UGDYMO MENINIO UGDYMO MOKYTOJO PAREIGINĖS ALGOS PASTOVIOSIOS DALIES KOEFICIENTAI**

|  |  |  |  |
| --- | --- | --- | --- |
| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Ikimokyklinio ugdymo meninio ugdymo mokytojas metodininkas | 5,17–5,23 | 5,32–5,38 | 5,46–5,5 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_